Missatge: FrançaConnexió telepàtica a més de 7.000 quilòmetres de distànciaRedacció - 05/09/2014 - 20.03h.Un equip de neurocientífics ha aconseguit, per primera vegada, establir una comunicació directa i conscient entre dos cervells humans separats per 7.800 quilòmetres, usant la telepatia a través d'internet i tecnologies no invasives.L'experiència, publicada en la revista científica "PLOS ONE", es va dur a terme el passat 28 de març quan es va transmetre la paraula "hola" des de Thiruvananthapuram (Índia), on es trobava l'emissor, fins al cervell del receptor, situat a Estrasburg (França).Transmetre "hola" en codi binariLa paraula "hola" es va codificar amb codi binari. Es va transformar en 140 bits d'informació transmesos via internet. Un casc amb elèctrodes va registrar els canvis en l'electroencefalograma del cervell de l'emissor quan pensava la paraula en codi binari.El receptor va rebre via internet aquest missatge mitjançant una interfície que va convertir els 140 caràcters que formaven la paraula en fosfens, espurnes de llum que apareixen en la visió perifèrica. D'aquesta manera, la persona receptora, amb els ulls tapats amb una bena, quan notava una d'aquestes descàrregues de llum interpretava un 1, i quan no la notava interpretava un 0, fins a descodificar tot el missatge.L'operació es va reproduir deu dies després, també amb èxit, utilitzant la paraula 'ciao'L'equip de científics estava coliderat pel professor de Psiquiatria i Psicobiologia Clínica de la Universitat de Barcelona Carles Grau.Per als investigadors, aquest experiment suposa una important fita tecnològica que obre futures línies de recerca en la transmissió directa i no invasiva de les emocions i els sentiments, i en la connexió directa de sensors amb el cervell humà mitjançant l'estimulació cerebral. Preveuen que, en un futur no gaire llunyà, els ordinadors podran interactuar directament amb el cervell humà de manera fluida.http://www.324.cat/noticia/2482052/ciencia/Connexio-telepatica-a-mes-de-7000-quilometres-de-distancia

Resposta: Els lisèrgics també ocasionen a voltes fenomens telepàtics.  Potser és una propietat de la "intuïció" del cervell que hi ha gent que té més desenvolupada, però que normalment la gent no la té a punt.  A causa de l'educació, les interconnexions cerebrals dels nadons, que són moltes, van quedant-se reduïdes amb els anys i perden propietats. Això vaig llegir.